Aspetti tat-Traduzzjoni Maltija jippreżenta approach ta' sfida għal kif wieħed jaħseb fuq it-traduzzjoni Maltija. Huwa kors ta' qari komprensiv fuq il-kwalità ta' traduzzjoni Maltija, waqt li joffri spjegazzjonijiet ċarissimi fuq problemi teoretiċi involuti fis-suġġett tal-istudji tat-traduzzjoni. Fih medda wiesgħa ta' suġġetti bħal · il-ġrajja storika tat-traduzzjoni Maltija · bixriet kulturali fit-traduzzjonijiet Maltin · xejriet teoretiċi mħaddmin mit-tradutturi Maltin · xeħtiet letterarji fil-Malti bħala lingwa mira U kull wieħed minn dawn is-suġġetti jinfetaħ, bħal murtal tal-ftuħ, f'topiks oħra bit-temi u l-argumenti tiegħu. Fil-qofol tiegħu l-ktieb jimplika li l-ħidma tat-traduttur · titlob ħakma xierqa ta' żewġ lingwi · fiha struttura progressiva · tinvolvi teħid ta' deċiżjonijiet fuq strateġiji · taf tkun attività kreattiva Aspetti tat-Traduzzjoni Maltija huwa għal dawk li jridu jaħdmu fil-qasam tat-traduzzjoni: studenti, professjonisti, riċerkaturi, awturi, xandara, u tradutturi.
KTIEB GDID F'RABTA MAT-TRADUZZJONI